
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 162 

24 Ιουνίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 107 

Αναδιάρθρωση Αστυνομικών Υπηρεσιών, κατά τροποποί¬ 
ηση των διατάξεων του π.δ. 14/2001 (Α'- 12), π.δ. 
1/2001 (Α'- 1) και του π.δ.161/1988 (Α'- 74) και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 1 εδάφια α', β', γ' και 
στ' και 7 του άρθρου 11 του ν. 1481/1984 "Οργανισμός 
Υπουργείου Δημόσιας Τάξης" (Α'- 152), όπως το άρθρο 
αυτό αντικαταστάθηκε με το άρθρο 1 παρ. 1 του ν. 
1590/1986 (Α'- 49). 

2. Τις διατάξεις των άρθρων 14 παρ. 7 και 28 παρ. 1 του 
ν.2800/2000 "Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α'- 41). 

3. Τις διατάξεις των άρθρων 1 παρ. 2 και 2 παρ. 3 του 
ν.2622/1998 "Υπηρεσίες Συνοριακής Φύλαξης - Δήλωση 
περιουσιακής κατάστασης αστυνομικών και άλλες διατά¬ 
ξεις" (Α'-138), όπως η παράγραφος 2 του άρθρου 1 αντι- 
καταστάθηκε με το άρθρο 2 του ν. 2838/2000 (Α'-179) και 
τροποποιήθηκε με το άρθρο 78 παρ. 1 του ν. 2910/2001 
(Α'- 91). 

4. Τις διατάξεις του άρθρου 29Ατου ν.1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27 του ν.2081/1992 (Α'-154) και 
αντικαταστάθηκε με το άρθρο 1 παρ. 2 εδάφιο α' του 
ν.2469/1997 (Α'- 38). 

5. Τις διατάξεις του π.δ.82/1993 "Περιορισμός συναρμο- 
διότητας κατά την έκδοση κανονιστικών διαταγμάτων και 
αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης" (Α'-36). 

6. Τις διατάξεις της 14650/ΔΙΟΕ 85 από 17.3.2004 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών "Καθορισμός αρμοδιοτήτων των 
Υφυπουργών Οικονομίας και Οικονομικών (Β'- 519). 

7. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του κρατικού 
προϋπολογισμού ύψους 280.000,00 Ευρώ, περίπου, για 
το έτος 2005,372.000,00 Ευρώ περίπου για το έτος 2006, 
379.000,00 Ευρώ περίπου για το έτος 2007, 370,000,00 
Ευρώ περίπου για το έτος 2008, 391.000,00 Ευρώ περί¬ 


που για το έτος 2009 και 425.000,00 Ευρώ, περίπου, για το 
έτος 2010. Οι δαπάνες του έτους 2005 θα αντιμετωπι¬ 
στούν από τις εγγεγραμμένες πιστώσεις του Π/Υ εξόδων 
του Υπουργείου Δημόσιας Τάξης (Ε.Φ. 43-110 "ΕΛΛΗΝΙ¬ 
ΚΗ ΑΣΤΥΝΟΜΙΑ") ενώ οι δαπάνες του έτους 2006 και επο¬ 
μένων ετών θα αντιμετωπιστούν από τις πιστώσεις που θα 
εγκρίνονται για το σκοπό αυτό στον ίδιο ως άνω Π/Υ εξό¬ 
δων του αντίστοιχου έτους. 

8. Την υπ' αριθμ. 117/2005 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης και του Υφυπουργού Οικονομίας και Οι¬ 
κονομικών, αποφασίζουμε: 

Άρθρο 1. 

1. Τα εδάφια γ' και ε'της παραγράφου 3 του άρθρου 1 
του π.δ. 14/2001 (Α' -12) αντικαθίστανται ως εξής : 

"γ. Η Αστυνομική Ακαδημία και η Διεύθυνση Υγειονομι¬ 
κού από τον Προϊστάμενο Επιτελείου. 

ε. Οι Διευθύνσεις Διαχείρισης Χρηματικού, Διαχείρισης 
Υλικού, Τεχνικών Εφαρμογών, Οικονομικής Επιθεώρησης 
και Ελεγκτηρίου Δαπανών από τον Προϊστάμενο του Κλά¬ 
δου Οικονομικοτεχνικών και Πληροφορικήςτου Αρχηγείου". 

2. Η παράγραφος 12 του άρθρου 25 του ιδίου ως άνω 
π.δ. αντικαθίσταται ως εξής : 

" 12. Με έδρα τη Θεσσαλονίκη λειτουργεί Υποδιεύθυνση 
Τεχνικών Εφαρμογών Βόρειας Ελλάδος (Υ.Τ.Ε.Β.Ε.), η 
οποία υπάγεται διοικητικά στη Διεύθυνση Τεχνικών Εφαρ¬ 
μογών, για την τεχνική υποστήριξη των Υπηρεσιών που 
λειτουργούν στην περιφέρεια της Γενικής Αστυνομικής 
Διεύθυνσης Θεσσαλονίκης και των Γ ενικών Αστυνομικών 
Διευθύνσεων Περιφέρειας Ανατολικής Μακεδονίας και 
Θράκης, Κεντρικής Μακεδονίας, Δυτικής Μακεδονίας και 
Θεσσαλίας. 

Η Υ.Τ.Ε.Β.Ε. διαρθρώνεται στα εξής Τμήματα: 

α. Ιο Τμήμα Διοικητικού. 

β. 2ο Τμήμα Κίνησης Μεταφορικών Μέσων. 

γ. 3ο Τμήμα Συνεργείου Μεταφορικών Μέσων. 

δ. 4ο Τμήμα Συνεργείου Τεχνικών Μέσων. 

ε. 5ο Τμήμα Συνεργείου Οπλισμού . 

στ. 6ο Τμήμα Συνεργείου Κτιρίων". 

Άρθρο 2. 

Στην παράγραφο 1 του άρθρου 1 του π.δ. 1/2001 (Α'-1) 
προστίθενται εδάφια ιβ' και ιγ' ως εξής: 

"ιβ. Τη Διεύθυνση Αλλοδαπών Αττικής. 

ιγ. Τη Διεύθυνση Μεταγωγών - Δικαστηρίων Αττικής". 

Άρθρο 3. 

Το άρθρο 9 του π.δ. 1/2001 αντικαθίσταται ως εξής: 

"Άρθρο 9. 

Υποδιευθύνσεις Αστυνομίας. 

1. Στη Διεύθυνση Αστυνομίας Αθηνών συνιστώνται οι 
ακόλουθες Υποδιευθύνσεις Αστυνομίας, οι οποίες υπά¬ 
γονται διοικητικά σ’ αυτήν. 

α. Α' Υποδιεύθυνση Αστυνομίας Αθηνών, με έδρα το δή¬ 
μο Αθηναίων και περιοχή δικαιοδοσίας εκείνη των Αστυ¬ 
νομικών Τμημάτων Ομονοίας, Συντάγματος, Ακροπόλε- 
ως και Εξαρχείων. 

β. ΒΎποδιεύθυνση Αστυνομίας Αθηνών, με έδρα το δή¬ 
μο Αθηναίων και περιοχή δικαιοδοσίας εκείνη των Αστυ¬ 
νομικών Τμημάτων Κυψέλης, Γαλατσίου, Κολωνού, Πατη¬ 
σίων και Αγίου Παντελεήμονα. 

γ. Γ Υποδιεύθυνση Αστυνομίας Αθηνών, με έδρα το δή¬ 
μο Αθηναίων και περιοχή δικαιοδοσίας εκείνη των Αστυ¬ 
νομικών Τμημάτων Αμπελοκήπων, Ζωγράφου, Βύρωνα, 
Καισαριανής και Παγκρατίου. 

δ. Δ' Υποδιεύθυνση Αστυνομίας Αθηνών, με έδρα το δή¬ 
μο Καλλιθέας και περιοχή δικαιοδοσίας εκείνη των Αστυ¬ 
νομικών Τμημάτων Καλλιθέας, Πετραλώνων, Νέου Κό¬ 
σμου και Ταύρου. 

ε. ΕΎποδιεύθυνση Αστυνομίας Αθηνών, με έδρα το δή¬ 
μο Παλαιού Φαλήρου και περιοχή δικαιοδοσίας εκείνη 
των Αστυνομικών Τμημάτων Παλαιού Φαλήρου, Νέας 
Σμύρνης, Αγίου Δημητρίου, Δάφνης και Υμηττού. 

2. Στη Διεύθυνση Αστυνομίας Πειραιώς συνιστώνται οι 
ακόλουθες Υποδιευθύνσεις Αστυνομίας, οι οποίες υπά¬ 
γονται διοικητικά σ’ αυτήν: 

α. Α' Υποδιεύθυνση Αστυνομίας Πειραιώς, με έδρα τον 
ομώνυμο δήμο και περιοχή δικαιοδοσίας εκείνη των Αστυ¬ 
νομικών Τμημάτων Α' Πειραιώς, Β' Πειραιώς, Γ Πειραιώς, 
Μοσχάτου και Αγίου Ιωάννου Ρέντη. 

β. Β' Υποδιεύθυνση Αστυνομίας Πειραιώς, με έδρα το 
δήμο Κορυδαλλού και περιοχή δικαιοδοσίας εκείνη των 
Αστυνομικών Τμημάτων Κορυδαλλού, Δραπετσώνας, Κε- 
ρατσινίου, Νίκαιας και Περάματος. 

γ. Γ Υποδιεύθυνση Αστυνομίας Πειραιώς, με έδρα το 
δήμο Αίγινας και περιοχή δικαιοδοσίας εκείνη των Αστυ¬ 
νομικών Τμημάτων Αίγινας, Κυθήρων, Πόρου, Σαλαμίνας, 
Σπετσών και Ύδρας, καθώς και των υφισταμένων τους 
Αστυνομικών Σταθμών Αγκιστριού, Μεσαγρού, Αντικυθή¬ 
ρων, Ποταμού, Γαλατά, Δρυόπης, Μεθάνων και Αμπελα- 
κίων. 

3. Στη Διεύθυνση Αστυνομίας Δυτικής Αττικής συνιστώ- 
νται οι ακόλουθες Υποδιευθύνσεις Αστυνομίας, οι οποίες 
υπάγονται διοικητικά σ’ αυτήν: 

α. Α' Υποδιεύθυνση Αστυνομίας Δυτικής Αττικής, με 
έδρα το δήμο Αιγάλεω και περιοχή δικαιοδοσίας εκείνη 
των Αστυνομικών Τμημάτων Α' Αιγάλεω, Β' Αιγάλεω, 
Αγίας Βαρβάρας, Α' Περιστεριού και Β' Περιστεριού. 

β. Β' Υποδιεύθυνση Αστυνομίας Δυτικής Αττικής, με 
έδρα το δήμο Αγίων Αναργύρων και περιοχή δικαιοδο¬ 
σίας εκείνη των Αστυνομικών Τμημάτων Αγίων Αναργύ¬ 
ρων, Άνω Λιοσίων, Αχαρνών, Ιλίου, Ζεφυρίου, Καματερού 
και Πετρούπολης, καθώς και του Αστυνομικού Σταθμού 
Θρακομακεδόνων. 

γ. Γ' Υποδιεύθυνση Αστυνομίας Δυτικής Αττικής, με 
έδρα το δήμο Ελευσίνας και περιοχή δικαιοδοσίας εκείνη 
των Αστυνομικών Τμημάτων Ελευσίνας, Ασπροπύργου, 


Μάνδρας, Μεγάρων και Χάίδαρίου, καθώς και των Αστυ¬ 
νομικών Σταθμών Βιλίων, Νέας Περάμου και Κινέτας. 

4. Στη Διεύθυνση Αστυνομίας Βορειοανατολικής Αττι¬ 
κής συνιστώνται οι ακόλουθες Υποδιευθύνσεις Αστυνο¬ 
μίας, οι οποίες υπάγονται διοικητικά σ’ αυτήν. 

α. Α' Υποδιεύθυνση Αστυνομίας Βορειοανατολικής Ατ¬ 
τικής, με έδρα το δήμο Νέας Ιωνίας και περιοχή δικαιοδο¬ 
σίας εκείνη των Αστυνομικών Τμημάτων Α' Νέας Ιωνίας, Β' 
Νέας Ιωνίας, Ηρακλείου, Μεταμόρφωσης, Νέας Φιλαδέλ¬ 
φειας και Νέας Χαλκηδόνας. 

β. Β' Υποδιεύθυνση Αστυνομίας Βορειοανατολικής Ατ¬ 
τικής, με έδρα το δήμο Αμαρουσίου και περιοχή δικαιο¬ 
δοσίας εκείνη των Αστυνομικών Τμημάτων Αμαρουσίου, 
Βριλησσίων, Χαλανδρίου, Ο.Α.Κ.Α., Παλαιού Ψυχικού, Φι¬ 
λοθέης και Πεύκης. 

γ. Γ Υποδιεύθυνση Αστυνομίας Βορειοανατολικής Αττι¬ 
κής, με έδρα το δήμο Αγίας Παρασκευής και περιοχή δι¬ 
καιοδοσίας εκείνη των Αστυνομικών Τμημάτων Αγίας Πα¬ 
ρασκευής, Γέρακα, Μελισσίων, Νέου Ψυχικού, Παλλή- 
νης, Παπάγου καιΧολαργού. 

δ. Δ' Υποδιεύθυνση Αστυνομίας Βορειοανατολικής Ατ¬ 
τικής, με έδρα το δήμο Αγίου Στεφάνου και περιοχή δι¬ 
καιοδοσίας εκείνη των Αστυνομικών Τ μημάτων Αγίου Στε¬ 
φάνου, Καλάμου, Καπανδριτίου, Κηφισίας, Νέας Ερυ¬ 
θραίας και Ωρωπίων, καθώς και των Αστυνομικών 
Σταθμών Αυλώνος, Νέας Κηφισίας, Εκάλης και Φρουράς 
Τατοΐου. 

ε. Ε' Υποδιεύθυνση Αστυνομίας Βορειοανατολικής Αττι¬ 
κής με έδρα το δήμο Αρτέμιδος και περιοχή δικαιοδοσίας 
εκείνη των Αστυνομικών Τμημάτων Αρτέμιδος, Γλυκών 
Νερών, Μαραθώνος, Νέας Μάκρης, Παιανίας, Πεντέλης, 
Σπάτων και Ραφήνας. 

5. Στη Διεύθυνση Αστυνομίας Νοτιοανατολικής Αττικής 
συνιστώνται οι ακόλουθες Υποδιευθύνσεις Αστυνομίας, 
οι οποίες υπάγονται διοικητικά σ’ αυτήν: 

α. Α' Υποδιεύθυνση Αστυνομίας Νοτιοανατολικής Αττι¬ 
κής, με έδρατο δήμο Γλυφάδας και περιοχή δικαιοδοσίας 
εκείνη των Αστυνομικών Τμημάτων Α' Γλυφάδας, Β' Γλυ¬ 
φάδας, Αλίμου, Ελληνικού, Ηλιούπολης, Αργυρούπολης, 
Βουλιαγμένης και Βούλας. 

β. Β' Υποδιεύθυνση Αστυνομίας Νοτιοανατολικής Αττι¬ 
κής, με έδρα το δήμο Κρωπίας και περιοχή δικαιοδοσίας 
εκείνη των Αστυνομικών Τμημάτων Κορωπίου, Αναβύσ- 
σου, Καλυβιών, Κερατέας, Λαυρίου, Βάρης και Μαρκο- 
πούλου, καθώς και των Αστυνομικών Σταθμών Σαρωνί- 
δας, Σουνίου και Πόρτο Ράφτη. 

6. Οι Υποδιευθύνσεις Αστυνομίας των προηγουμένων 
παραγράφων κατευθύνουν, συντονίζουν, εποπτεύουν και 
ελέγχουν τη λειτουργία και τη δραστηριότητα των Αστυ¬ 
νομικών Τμημάτων και Αστυνομικών Σταθμών της περιο¬ 
χής δικαιοδοσίας τους. Οι Διευθυντές των Υποδιευθύν¬ 
σεων Αστυνομίας συντάσσουν τις εκθέσεις αξιολόγησης 
των διοικητών των Αστυνομικών Τμημάτων της περιοχής 
δικαιοδοσίας τους και γνωματεύουν σ’ εκείνες που συ¬ 
ντάσσουν οι τελευταίοι. Σε περίπτωση σοβαρών υποθέ- 
σεωντάξης, αναλαμβάνουν προσωπικά τη διεύθυνσητων 
αστυνομικών ενεργειών, εφόσον κρίνουν τούτο αναγκαίο 
ή διαταχθούν σχετικά και είναι υπεύθυνοι για την αποτε¬ 
λεσματική διεξαγωγή αυτών. 

7. Σε κάθε Υποδιεύθυνση Αστυνομίας, για το χειρισμό 
θεμάτων διοικητικής υποστήριξης, λειτουργεί Γραμμα¬ 
τεία της οποίας το προσωπικό δεν υπερβαίνει τα τρία (3) 
άτομα". 

Άρθρο 4. 

1. Το άρθρο 24 του π.δ. 1/2001, αντικαθίσταται ως εξής: 

"Άρθρο 24. 

Διεύθυνση Αλλοδαπών Αττικής. 

Η Διεύθυνση Αλλοδαπών Αττικής εδρεύει στην Αθήνα, 
ασκεί στην περιοχή δικαιοδοσίας της τις αρμοδιότητες 
επί θεμάτων αλλοδαπών και αντιμετώπισης λαθρομετα¬ 
νάστευσης και διαρθρώνεται στις ακόλουθες Υποδιευ¬ 
θύνσεις: 

α. Υποδιεύθυνση Αλλοδαπών. 

β. Υποδιεύθυνση Δίωξης Λαθρομετανάστευσης. 

γ. Υποδιεύθυνση Εσωτερικών Λειτουργιών". 

2. Μετά το άρθρο 24 του ιδίου π.δ. προστίθεται άρθρο 
24Α ως εξής: 

"Άρθρο 24Α. 

Υποδιεύθυνση Αλλοδαπών. 

Η Υποδιεύθυνση Αλλοδαπών διαρθρώνεται ως εξής : 

α. Στο Τμήμα Συντονισμού και Επιχειρήσεων το οποίο 
έχει τις ακόλουθες αρμοδιότητες: 

(1) Συντονίζει, εποπτεύει, καθοδηγεί και ελέγχει τη δρά¬ 
ση των Τμημάτων Αλλοδαπών, καθώς και των Υπηρεσιών 
που ασκούν τις σχετικές αρμοδιότητες. Επιπλέον, ανα¬ 
λαμβάνει τον επιχειρησιακό συντονισμό σε περιπτώσεις 
διερεύνησης σοβαρών υποθέσεων οργανωμένης διακί¬ 
νησης λαθρομεταναστών. 

(2) Συγκεντρώνει, επεξεργάζεται, αξιολογεί στοιχεία 
και ενεργεί μελέτες επί θεμάτων αλλοδαπών, μεταβιβάζει 
πληροφορίες για παράνομη δράση αυτών στις κατά τό¬ 
πον Υπηρεσίες που ασκούν σχετικές αρμοδιότητες και 
φροντίζει για τη λήψη των αναγκαίων μέτρων πρόληψης 
και καταστολής. 

β. Στο Τμήμα Πολιτικού Ασύλου, το οποίο είναι αρμόδιο 
για το χειρισμό θεμάτων πολιτικού ασύλου και προσφύ¬ 
γων και την εφαρμογή της σχετικής νομοθεσίας. 

γ. Στο Τμήμα Απελάσεων, το οποίο είναι αρμόδιο για την 
παραλαβή των προς απέλαση αλλοδαπών μετά της σχετι¬ 
κής αλληλογραφίας και την εκδήλωση των περαιτέρω 
ενεργειών για την υλοποίηση των αποφασισθεισών απε¬ 
λάσεων. 

δ. Στα Τμήματα Αλλοδαπών Αθηνών, Πειραιώς, Δυτικής 
Αττικής, Βορειοανατολικής Αττικής, Νοτιοανατολικής Ατ¬ 
τικής και Λαυρίου, τα οποία εδρεύουν σε δήμο της περιο¬ 
χής δικαιοδοσίας τους και έχουν τις ακόλουθες αρμοδιό¬ 
τητες: 

(1) Τον έλεγχο της νόμιμης παραμονής και εργασίας των 
αλλοδαπών στην περιοχή του Τμήματος καιτην εφαρμογή 
της νομοθεσίας για τους αλλοδαπούς, καθώς και το χειρι¬ 
σμό των θεμάτων των σχετικών με την έκδοση διοικητικών 
πράξεων και μέτρων που αφορούν αλλοδαπούς. 

(2) Το χειρισμό θεμάτων γραμματειακής εξυπηρέτησης 
και εσωτερικής λειτουργίας τους, την τήρηση αρχείου, 
καθώς και την υποδοχή των αιτημάτων των πολιτών επί 
θεμάτων αρμοδιότητάς τους και τη μέριμνα για την ικα¬ 
νοποίησή τους. 

(3) Τον έλεγχο της νόμιμης διακίνησης ημεδαπών και αλ¬ 
λοδαπών και την εφαρμογή της νομοθεσίας περί προστα¬ 
σίας του εθνικού νομίσματος και συναλλάγματος, εφόσον 
στην περιοχή τους βρίσκονται σημεία εισόδου και εξόδου 
από τη χώρα, με την επιφύλαξη του επομένου εδαφίου. 

ε. Στους Σταθμούς Ελέγχου Διαβατηρίων - Συναλλάγ¬ 
ματος Πειραιώς και Ελευσίνας, οι οποίοι εδρεύουν στους 
ομώνυμους δήμους και είναι αρμόδιοι για τον έλεγχο της 


νόμιμης διακίνησης ημεδαπών και αλλοδαπών και την 
εφαρμογή της νομοθεσίας περί προστασίας του εθνικού 
νομίσματος και συναλλάγματος από το σημείο εισόδου - 
εξόδου της περιοχής έδρας τους". 

3. Μετά το άρθρο 24Ατου ιδίου π.δ. προστίθεται άρθρο 
24Β ως εξής: 

"Άρθρο 24Β. 

Υποδιεύθυνση Δίωξης Λαθρομετανάστευσης. 

Η Υποδιεύθυνση Δίωξης Λαθρομετανάστευσης διαρ¬ 
θρώνεται στα Τμήματα Δίωξης Λαθρομετανάστευσης 
Αθηνών, Δυτικής Αττικής και Ανατολικής Αττικής. Η έδρα 
και η τοπική δικαιοδοσία των Τμημάτων είναι η προβλε- 
πόμενη από τις διατάξεις του π.δ. 168/2002 (Ά- 155). Τα 
Τμήματα αυτά ασκούν τις αρμοδιότητες που ορίζονται 
από τις διατάξεις του άρθρου 4 παράγραφοι 1,3, 4, 5 και 
6, και των άρθρων 6 και 7 του π.δ.310/1998 (Ά- 215), σε 
συνδυασμό με τις διατάξεις του άρθρου 1 παράγραφος 1 
του ν.2622/1998 (Α'- 138), όπως αντικαταστάθηκε με το 
άρθρο 78 παράγραφος 1 του ν.2910/2001 (Ά-91) και συ¬ 
μπληρώθηκε με το άρθρο 1 παράγραφος 1 του 
ν.3181/2003 (Α'- 218)". 

4. Μετά το άρθρο 24Β του ιδίου π.δ. προστίθεται άρθρο 
24Γ ως εξής: 

"Άρθρο 24Γ. 

Υποδιεύθυνση Εσωτερικών Λειτουργιών. 

Η Υποδιεύθυνση Εσωτερικών Λειτουργιών διαρθρώνε¬ 
ται ως εξής: 

α. Στο Τμήμα Διοικητικής Υποστήριξης, το οποίο είναι 
αρμόδιο για το χειρισμό θεμάτων προσωπικού, τη διακί¬ 
νηση της εισερχόμενης και εξερχόμενης αλληλογραφίας, 
την εξασφάλιση της γραμματειακής εξυπηρέτησης και 
εσωτερικής λειτουργίας της Διεύθυνσης, καθώς και την 
τήρηση του αρχείου και τη διεκπεραίωση αιτημάτων διοι¬ 
κητικής φύσεως. 

β. Στο Τμήμα Διαχείρισης Χρηματικού - Υλικού, το οποίο 
είναι αρμόδιο για τη διαχείριση του χρηματικού και του 
υλικοτεχνικού εξοπλισμού της Διεύθυνσης. 

γ. Στο Τμήμα Φρουράς Κρατητηρίων, το οποίο είναι αρ¬ 
μόδιο για την ασφαλή φύλαξη των κρατουμένων προς 
απέλαση αλλοδαπών και την εν γένει λειτουργία των κρα¬ 
τητηρίων". 

Άρθρο 5. 

Μετά το άρθρο 30 του π.δ.1/2001 προστίθεται άρθρο 
30Α ως εξής: 

"Άρθρο 30Α. 

Διεύθυνση Μεταγωγών - Δικαστηρίων Αττικής. 

1. Η Διεύθυνση Μεταγωγών - Δικαστηρίων Αττικής 
εδρεύει στην Αττική και διαρθρώνεται στα εξής Τμήματα: 

α. Τμήμα Διοικητικής Υποστήριξης. 

β. Τμήμα Μεταγωγών. 

γ. Τμήμα Τάξης Δικαστηρίων. 

2. Το Τμήμα Διοικητικής Υποστήριξης είναι αρμόδιο για 
το χειρισμό θεμάτωνπροσωπικού, τη διαχείριση του χρη¬ 
ματικού και υλικού, την εξασφάλιση της γραμματειακής 
εξυπηρέτησης και της λειτουργίας της Διεύθυνσης, την 
τήρηση του αρχείου και τη διεκπεραίωση αιτημάτων διοι¬ 
κητικής φύσεως. 

3. Το Τμήμα Μεταγωγών είναι αρμόδιο για την ασφαλή 
μεταγωγή, από και προς τα Καταστήματα Κράτησης που 
λειτουργούν στο νομό Αττικής, των κρατουμένων οι οποί¬ 
οι προορίζονται ή προέρχονται από εκτός ορίων του νο- 

μού αυτού Καταστήματα Κράτησης, Δικαστήρια και Θε¬ 
ραπευτικά Ιδρύματα, καθώς και για τη μεταγωγή κρατου¬ 
μένων των οποίων έχει αποφασισθεί η έκδοση, από τον 
Αερολιμένα Αθηνών προς τα Καταστήματα Κράτησης ή 
αρχές της χώρας και αντίστροφα, από τις οποίες παρα- 
λαμβάνονται ή προς τις οποίες προορίζονται ανάλογα. 

4. Το Τμήμα Τάξης Δικαστηρίων είναι αρμόδιο για την 
τήρηση της τάξης στους χώρους των δικαστηρίων που 
λειτουργούν στο Νομό Αττικής, ενισχυόμενο σε εξαιρετι¬ 
κές περιπτώσεις από δυνάμεις της Υποδιεύθυνσης Μέ¬ 
τρων Τάξης, κατόπιν διαταγής του γενικού αστυνομικού 
διευθυντή Αττικής". 

Άρθρο 6. 

Στην παράγραφο 1 του άρθρου 2του π.δ.161/1988 (Α'- 
74), όπως τροποποιήθηκε με το άρθρο 1 παράγραφος 1 
του π.δ. 146/2000 (Α'-127) προστίθεται εδάφιο θ' ως εξής: 

"θ. Τη Διεύθυνση Αλλοδαπών Θεσσαλονίκης". 

Άρθρο 7. 

Μετά το άρθρο 7 του π.δ. 161/1988, όπως αντικαταστά- 
θηκε με το άρθρο 1 παράγραφος 2 του π.δ. 146/2000, 
προστίθενται άρθρα 7Α, 7Β, 7Γ και 7Δ ως εξής : 

"Άρθρο 7Α. 

Διεύθυνση Αλλοδαπών Θεσσαλονίκης. 

Η Διεύθυνση Αλλοδαπών Θεσσαλονίκης εδρεύει στη 
Θεσσαλονίκη, ασκεί στην περιοχή δικαιοδοσίας της τις 
αρμοδιότητες επί θεμάτων αλλοδαπών και αντιμετώπι¬ 
σης λαθρομετανάστευσης και διαρθρώνεται στις ακό¬ 
λουθες Υποδιευθύνσεις: 

α. Υποδιεύθυνση Αλλοδαπών. 

β. Υποδιεύθυνση Δίωξης Λαθρομετανάστευσης. 

γ. Υποδιεύθυνση Εσωτερικών Λειτουργιών. 

Άρθρο 7Β. 

Υποδιεύθυνση Αλλοδαπών. 

1. Η Υποδιεύθυνση Αλλοδαπών διαρθρώνεται ως εξής: 

α. Στο Τμήμα Συντονισμού. 

β. Στο Τμήμα Πολιτικού Ασύλου. 

γ. Στο Τμήμα Απελάσεων. 

δ. Στα Τμήματα Αλλοδαπών Ανατολικής Θεσσαλονίκης 
και Δυτικής Θεσσαλονίκης. 

2. ΤαΤμήματα Συντονισμού, Πολιτικού Ασύλου και Απε¬ 
λάσεων, ασκούν τις αρμοδιότητες που ορίζονται, αντί¬ 
στοιχα, από τις διατάξεις του άρθρου 24Α εδάφια α, β και 
γτου π.δ. 1/2001, όπως το άρθρο αυτό προστέθηκε με το 
άρθρο 4 του παρόντος διατάγματος. 

3. Τα Τμήματα Αλλοδαπών Ανατολικής Θεσσαλονίκης 
και Δυτικής Θεσσαλονίκης εδρεύουν σε δήμο της περιο¬ 
χής δικαιοδοσίας τους και ασκούν τις αρμοδιότητες που 
ορίζονται από τις διατάξεις του άρθρου 24Α εδάφιο δ, του 
π.δ. 1/2001, όπως το άρθρο αυτό προστέθηκε με το άρ¬ 
θρο 4 του παρόντος διατάγματος. 

Άρθρο 7Γ. 

Υποδιεύθυνση Δίωξης Λαθρομετανάστευσης. 

Η Υποδιεύθυνση Δίωξης Λαθρομετανάστευσης διαρ¬ 
θρώνεται στα Τμήματα Δίωξης Λαθρομετανάστευσης 
Θεσσαλονίκης, Θέρμης, Αγίου Αθανασίου και Μυγδο- 
νίας. Η έδρα και η τοπική δικαιοδοσία των Τμημάτων είναι 
η προβλεπόμενη από τις διατάξεις του άρθρου 1 του π.δ. 
118/2001 (Α'-106), όπως αντικαταστάθηκε με το άρθρο 1 
του π.δ. 135/2002 (Α'-111). Τα Τμήματα αυτά ασκούν τις 
αρμοδιότητες που ορίζονται στο άρθρο 24Β, του π.δ. 


1/2001, όπως το άρθρο αυτό προστέθηκε με το άρθρο 4 
του παρόντος διατάγματος. 

Άρθρο 7Δ. 

Υποδιεύθυνση Εσωτερικών Λειτουργιών. 

Η διάρθρωση και οι αρμοδιότητες της Υποδιεύθυνσης 
Εσωτερικών Λειτουργιών είναι, αντίστοιχα, εκείνες που 
ορίζονται από τις διατάξεις του άρθρου 24Γ, του 
π.δ.1/2001, όπως το άρθρο αυτό προστέθηκε με το άρ¬ 
θρο 4 του παρόντος διατάγματος". 

Άρθρο 8. 

Η παράγραφος 6 του άρθρου 32 του π.δ. 1/2001 (Α'-1) 
αντικαθίσταται ως εξής: 

"6. Στη Γ.Α.Δ.Α., τοποθετείται αριθμός Υποδιευθυντών, 
ως βοηθών του γενικού αστυνομικού διευθυντή Αττικής, 
οι οποίοι φέρουν το βαθμό του Υποστρατήγου ή Ταξιάρ¬ 
χου, ανάλογα με τις παρουσιαζόμενες υπηρεσιακές ανά¬ 
γκες". 

Άρθρο 9. 

Μετονομασία Τμημάτων Συνοριακής Φύλαξης. 

Τα Τμήματα Συνοριακής Φύλαξης Θεσσαλονίκης, Θέρ¬ 
μης, Αγίου Αθανασίου και Μυγδονίας, που προβλέπονται 
από τις διατάξεις του άρθρου 1 του π.δ. 118/2001 (Α'- 
106), όπως αντικαταστάθηκε με το άρθρο 1 του 
π.δ. 135/2002 (Α' -111), μετονομάζονται σε Τμήματα Δίω¬ 
ξης Λαθρομετανάστευσης Θεσσαλονίκης, Θέρμης, Αγί¬ 
ου Αθανασίου και Μυγδονίας, αντίστοιχα. 

Άρθρο 10. 

Αύξηση οργανικών θέσεων. 

Οι οργανικές θέσεις του αστυνομικού προσωπικού γε¬ 
νικών καθηκόντων που προβλέπονται από τις διατάξεις 
του άρθρου 19του ν.2800/2000 (Ά-41), όπως διαμορφώ¬ 
θηκαν με μεταγενέστερες διατάξεις, αυξάνονται κατά μία 
(1) θέση για το βαθμό του Υποστρατήγου Αστυνομίας και 
κατά δύο (2) θέσεις για το βαθμό του Ταξιάρχου Αστυνο¬ 
μίας. 

Άρθρο 11. 

Καταργούμενες διατάξεις. 

Από την έναρξη ισχύος του παρόντος διατάγματος κα- 
ταργούνται: 

α. Οι διατάξεις του άρθρου 1 παράγραφος 3 εδάφιο β' 
του π.δ. 14/2001. 

β. Οι διατάξεις των άρθρων 4 παράγραφος 1 εδάφιο α, 
5 παράγραφος 1 εδάφιο α, 13 παράγραφος 2 εδάφιο η' 
και 21 του π.δ. 1/2001. 

γ. Οι διατάξεις του άρθρου 7 παράγραφοι 3 εδάφιο ε' 
και δτουπ.δ. 161/1988, όπως τροποποιήθηκε με το άρθρο 
1 παράγραφος 2 του π.δ. 146/2000. 

Άρθρο 12. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 23 Ιουνίου 2005 

